Šių metų birželį Lietuvos grūdų supirkimo įmonės eksportavo 148,921 tūkst. t grūdų – tai 45,12 proc. mažesnis kiekis negu 2018 m. analogišku laikotarpiu.
Didžiąją eksportuotų grūdų dalį sudarė kviečiai (83,37 proc. arba 124,154 tūkst. t). Jie eksportuoti į Latviją, Lenkiją, Italiją, Švediją, Norvegiją, Saudo Arabiją ir PAR (vidutinė kaina – 188,41 EUR/t). Miežiai (1,362 tūkst. t) šių metų birželį išvežti į kaimynines šalis: Latviją, Lenkiją, Estiją (vidutinė kaina – 181,69 EUR/t). Avižos (3,771 tūkst. t) eksportuotos į Latviją, Lenkiją, Norvegiją ir PAR (vidutinė kaina – 196,11 EUR/t), kvietrugiai (2,397 tūkst. t) – į Lenkiją, Norvegiją ir PAR (vidutinė kaina – 182,42 EUR/t), kukurūzai – į Latviją, Švediją ir Norvegiją (vidutinė kaina – 176,45 EUR/t).
Žirniai (13,689 tūkst. t) eksportuoti į Latviją, Lenkiją, Olandiją, Norvegiją ir Indiją (vidutinė kaina – 212,52 EUR/t).

Šaltinis: ŽŪIKVC (ŽŪMPRIS)
Grūdų ir rapsų sektoriaus informaciją parengė D. Pyrantienė, R. Banionienė ir G. Garliauskienė, tel. (8~37) 397227